KRITERIJI VREDNOVANJA I POSTIGNUĆA UČENIKA 5.-8. RAZREDA OSNOVNE ŠKOLE U NASTAVI POVIJESTI

ŠKOLA: OŠ „PROF. BLAŽ MAĐER“ NOVIGRAD PODRAVSKI

UČITELJICA: DANIJELA BAKOVLJANEC

**Elementi vrednovanja** nastavnog predmeta povijesti su sljedeći:

**Činjenično znanje** – poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije.

**Konceptualno znanje** – poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedba i sučeljavanje.

**Proceduralno znanje** – poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti.

|  |  |  |  |
| --- | --- | --- | --- |
| **Ocjena** | **Činjenično znanje** | **Konceptualno znanje** | **Proceduralno znanje** |
| Odličan (5) | Točno, potpuno samostalno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja). Potpuno samostalno izrađuje točne i cjelovite crte vremena. Ispravno koristi datume i rječnik koji se odnosi na tijek vremena. Samostalno definira, opisuje i objašnjava događaje, procese i pojave. U usmenom i pismenom izlaganju sistematičan je i točan. Učenik samostalno koristi odgovarajuću povijesnu terminologiju. Učenik usvojio sve ključne pojmove te ih može samostalno pojasniti. | Potpuno samostalno uspoređuje događaje, uočava uzročno-posljedične veze te kontinuitet povijesnih zbivanja. Opisuje, objašnjava i vrednuje sva važna obilježja prošlih društava i razdoblja. Točno uočava te objašnjava povijesne sadržaje na povijesnoj karti i donosi zaključke. Učenik samostalno objašnjava tijek, slijed i trajanje događaja.Objašnjava uzroke, povod i posljedice koji su doveli do pojedinih povijesnih događaja, pojava ili procesa, kao i rezultat tih zbivanja.Analizira utjecaj pojedinaca i skupina na promjene u društvu.Objašnjava vrijednosti i ograničenja povijesnih izvora na konkretnim primjerima iz razdoblja koje proučava.Usporedbom svrstava događaje, pojave i procese te djela ljudskog stvaralaštva u skupine (klasifikacija) te formulira opći zaključak. | Samostalno i precizno kreira slijepe karte s povijesnim sadržajima. Izrađuje plakate i ppt prezentacije koje samostalno prezentira ostalim učenicima. Samostalno piše sastavak sa svim elementima (uvod, sadržaj, zaključak).Učenik poznaje i primjenjuje odgovarajuće metode, postupke i procedure rada s povijesnim izvorima te u istraživanju prošlosti. |
| Vrlo dobar (4) | Točno razvrstava ljude, događaje i promjene u ispravna vremenska razdoblja. Izrađuje točne crte vremena. Povremeno mu treba postavljati potpitanja. Ispravno koristi datume i rječnik koji se odnosi na tijek vremena. Uz neznatnu pomoć definira, opisuje i objašnjava događaje, procese i pojave. Učenik koristi povijesnu terminologiju. U usmenom i pismenom izlaganju sistematičan je i točan, ali sporiji. Učenik usvojio sve ključne pojmove, ali ne može sve u potpunosti pojasniti. | Usporedne tablice zbivanja izrađuje uz pomoć nastavnika. Opisuje i objašnjava sva važna obilježja prošlih društava i razdoblja. Povremeno mu treba postavljati potpitanja.Točno uočava te objašnjava povijesne sadržaje na povijesnoj karti. Učenik objašnjava tijek, slijed i trajanje događaja. Učenik opisuje tijek vremena, smješta samostalno osobe i pojave u odgovarajuća povijesna razdoblja.Opisuje uzroke, povod i posljedice koji su doveli do pojedinih povijesnih događaja, pojava ili procesa, kao i rezultat tih zbivanja.Objašnjava kako su pojedinci i skupine utjecali na promjene u društvu.Navodi značenje povijesnih izvora u proučavanju prošlosti te oblikuje odgovor koji uključuje podatke iz izvora.Svrstava događaje, pojave i procese te djela ljudskog stvaralaštva u skupine (klasifikacija) te formulira opći zaključak. | Kreira slijepe karte s povijesnim sadržajima koje su gotovo uvijek točne.Izrađuje plakate i ppt prezentacije koje uglavnom samostalno prezentira ostalim učenicima.Samostalni pisani radovi uglavnom su ispravno izrađeni.Učenik poznaje i primjenjuje odgovarajuće metode, postupke i procedure rada s povijesnim izvorima te u istraživanju prošlosti uz uputu učitelja. |
| Dobar (3) | Većinu osoba, događaja i promjena razvrstava u ispravna vremenska razdoblja. Često mu treba postavljati potpitanja. Uz pomoć učitelja izrađuje crte vremena. Ispravno koristi datume i rječnik koji se odnosi na tijek vremena. Reproducira najbitnije činjenice iz sadržaja, nesistematično izlaže o prošlim događajima, procesima i pojavama. Učenik koristi jednostavniju povijesnu terminologiju. U usmenom izlaganju nesamostalan, ima poteškoća u izlaganju. Učenik usvojio više od polovine ključnih pojmova koje može samostalno pojasniti. | Opisuje važna obilježja prošlih društava i razdoblja uz česta potpitanja učitelja. Uočava većinu povijesnih sadržaja na povijesnoj karti i uz pomoć učitelja donosi zaključke. Učenik opisuje tijek, slijed i trajanje događaja. Učenik navodi tijek vremena, smješta osobe i pojave u odgovarajuća povijesna razdoblja s vremenskim odstupanjem.Objašnjava pojam uzroka, povoda i posljedice. Navodi uzroke, povod i posljedice prošlih događaja.Opisuje kako su pojedinci i skupine utjecali na promjene.Uočava važnost povijesnih izvora u proučavanju prošlosti te oblikuje jednostavan odgovor koji uključuje podatke iz izvora.Svrstava događaje, pojave i procese te djela ljudskog stvaralaštva u skupine (klasifikacija). | Na slijepe karte unosi više od polovice traženog sadržaja.Izrađuje plakate i ppt prezentacije koje otežano samostalno prezentira ostalim učenicima.Samostalni pisani radovi imaju više od polovice nedostataka.Učenik poznaje i primjenjuje neke metode, postupke i procedure rada s povijesnim izvorima te u istraživanju prošlosti uz pomoć učitelja. |
| Dovoljan (2) | Površno razvrstava osobe, događaje i promjene u vremenska razdoblja. Često treba postavljati potpitanja i navoditi na odgovor. Djelomično ispravno koristi datume i rječnik koji se odnosi na tijek vremena. Mehanički reproducira sadržaje uz pomoć i poticaj, ima poteškoća u uočavanju bitnog i zaključivanju.U usmenom izlaganju vrlo spor i nesamostalan. Učenik djelomično koristi povijesnu terminologiju. | Uz često postavljanje potpitanja učitelja i navođenja na odgovor, opisuje karakteristična obilježja prošlih društava i razdoblja. Ima poteškoća s orijentacijom u prostoru. Vrlo teško uočava uzročno-posljedične veze i kontinuitet povijesnih zbivanja. Svakodnevnim rječnikom i uz pomoć učitelja opisuje tijek, slijed i trajanje povijesnog događaja.Smješta godine u desetljeće, stoljeće i tisućljeće uz učiteljevu pomoć.Razlikuje pojam uzrok, povod i posljedica.Uočava uz pomoć učitelja kako su pojedinci i skupine utjecale na promjene.Opisuje prošli događaj na temelju povijesnog izvora. Postavlja jednostavna pitanja o izvoru uz učiteljevu pomoć.Svrstava događaje, pojave i procese te djela ljudskog stvaralaštva u skupine (klasifikacija) uz pomoć učitelja. | Površno i s pogreškama uočava povijesne sadržaje na povijesnoj karti. Izrada plakata i ppt prezentacija je na razini prepisivanja te se javljaju velike teškoće kod prezentiranja pred učenicima.Samostalni pisani radovi su površni.Učenik prepoznaje neke metode, postupke i procedure rada s povijesnim izvorima te osnovne metode, postupke i procedure rada i primjenjuje ali uz pomoć učitelja. |
| Nedovoljan (1) | Unatoč potpitanjima i navođenju od strane učitelja nije odgovorio na više od polovicu pitanja. Nije usvojio ključne pojmove. Ne može ni mehanički reproducirati sadržaje uz pomoć i poticaj, ne uočava bitno.U usmenom izlaganju vrlo spor i nesamostalan. Učenik ne poznaje povijesnu terminologiju. | Niti uz veliku pomoć učitelja ne opisuje karakteristična obilježja prošlih društava i razdoblja.Donosi nelogične zaključke bez razumijevanja.Ne uočava kontinuitet povijesnih zbivanja.Učenik ne može ni svakodnevnim rječnikom niti uz pomoć učitelja opisati tijek, slijed i trajanje povijesnog događaja.Učenik ne razlikuje uzrok, povod i posljedica. Ne uočava uzroke i posljedice prošlih događaja i pojava.Ne uočava niti uz učiteljevu pomoć kako su pojedinci i skupine utjecale na promjene.Ne može opisati prošli događaj na temelju povijesnog izvora. Ne može postaviti niti jednostavna pitanja o izvoru niti uz učiteljevu pomoć.Ne može svrstati događaje, pojave i procese te djela ljudskog stvaralaštva u skupine (klasifikacija) niti uz pomoć učitelja. | Pogrešno uočava povijesne sadržaje na povijesnoj karti.Ne izrađuje zadane plakate ili ppt prezentacije kao ni zadane samostalne pisane radove.Učenik ne prepoznaje ni metode, postupke i procedure rada s povijesnim izvorima niti uz učiteljevu pomoć. |

**Pismene provjere znanja najčešće se vrednuju prema sljedećoj bodovnoj skali:**

|  |  |
| --- | --- |
| **Postotak ( %) bodova** | **Ocjena** |
| 90 -100 | Odličan (5) |
| 80 - 89 | Vrlo dobar (4) |
| 65 -79 | Dobar (3) |
| 49 - 64 | Dovoljan (2) |
| 0 - 48 | Nedovoljan (1) |

**Napomene:**

* Tijekom jednog usmenog ispitivanja ili pismenog rada učenik može biti ocijenjen s više ocjena ukoliko se vrednuje više

elemenata.

* Svi ishodi moraju biti usvojeni minimalno na razini dovoljan (2) kako bi zaključna ocjena bila pozitivna.
* U rubrici bilješke bilježi se i prati se: kako učenik uči, kakav je njegov odnos prema radu, ponašanje na satu, način rada

tijekom nastavnog sata, aktivnost u nastavnom procesu te pisanje domaćih zadaća. Sve to također može rezultirati brojčanom ocjenom.

* Zaključna ocjena nije nužno aritmetička sredina svih ocjena. Prilikom zaključivanja ocjene prati se učenikov napredak,

zalaganje na nastavnom satu, redovito nošenje pribora, pisanje domaćih zadaća i općenito zainteresiranost za nastavne sadržaje.

 Učiteljica: Danijela Bakovljanec